בתחילה התנגד ז'קוב למהלך, אך ככל שהחזית נטתה לרעת הבולגרים גברה האופוזיציה לרדוסלאבוב, עד שהודח ביוני 1918. ז'קוב חלה ונאלץ לצאת ב-8 בספטמבר 1918 לסנטוריום ליד וינה כדי להחלים. ז'קוב עזב את הפיקוד בזמן הגרוע ביותר מבחינת הבולגרים. שבוע לאחר שעזב את הפיקוד והעבירו לסגנו הגנרל גאורגי טודורוב, נערך קרב דוברו פולה בו הובסו הבולגרים, נפרצו קוויהם והחזית כולה התמוטטה, עניין שהוביל לבקשה בולגרית להפסקת אש ולבסוף כניעתה.